6. โครงการในอนาคต

6.1 โครงการในอนาคต (PTL หรือ บริษัท - ประเทศไทย)

  6.1.1 โครงการการผลิตแผ่นฟิล์ม CPP (Cast Polypropylene Film Project)

  เพื่อเป็นการลดความเสี่ยงของธุรกิจโดยการเพิ่มความหลากหลายของผลิตภัณฑ์
  บริษัทกำลังดำเนินโครงการแผ่นฟิล์ม CPP
  โดยใช้ส่วนหนึ่งของที่ดินซึ่งอยู่ตรงข้ามกับโรงงานปัจจุบันในนิคมอุตสาหกรรมสยามอีสเทิร์นอินดัสเตรียลพาร์ค
  อันเป็นที่ตั้งโครงการผลิตแผ่นฟิล์มเคลือบอัดขึ้นรูปของบริษัท
  ซึ่งมีการติดตั้งสายการผลิตและเริ่มการผลิตเชิงพาณิชย์แล้วเมื่อเดือนเมษายน 2551

  ความกว้างของสายผลิตภัณฑ์แผ่นฟิล์ม CPP คาดว่าจะประมาณ 4,850 มม.
  เป็นกำลังการผลิตประมาณ 10,000 ตันต่อปี

  ประมาณการเงินลงทุนในโครงการตามที่มีการคาดการณ์จะเท่ากับประมาณ 12.5
  ล้านเหรียญสหรัฐ คาดว่า จะมีความต้องการเงินทุนหมุนเวียนเท่ากับ 2.5 ล้านเหรียญสหรัฐ

  บริษัทได้สั่งซื้อเครื่องจักรกับผู้ขายรายหนึ่งในสหรัฐอเมริกาแล้ว
  สัญญาเงินกู้ระยะยาวกับธนาคารในประเทศแห่งหนึ่ง/หลายแห่งอยู่ในขั้นตอนสรุป จำนวนเงินกู้รวม
  11.25 ล้านเหรียญสหรัฐ ส่วนที่เหลือจะได้จากเงินคงเหลือภายในกิจการเอง

  ผลิตภัณฑ์และการใช้

  แผ่นฟิล์ม CPP มีความคล้ายคลึงกับแผ่นฟิล์ม PET โดยมีคุณสมบัติทั่วไป คุณสมบัติทางมองเห็นได้
  คุณสมบัติทางความร้อน คุณสมบัติทางกล และคุณสมบัติทางการปกป้อง ที่เหมือนกัน
  คุณสมบัติบางอย่างของแผ่นฟิล์ม CPP จะดีกว่าของแผ่นฟิล์ม BOPP/PET เป็นต้นว่า แผ่นฟิล์ม CPP
  มีคุณสมบัติทางการปกป้องดีมากและสามารถนำมาใช้ทำเป็นชั้นปิดผนึกด้วยความร้อนได้เป็นอย่างดี

  แผ่นฟิล์ม CPP มีหลายเกรด โดยแต่ละเกรดนำไปใช้งานได้ต่างๆกัน ได้แก่

-   เกรดทั่วไป เป็นเกรดบรรจุภัณฑ์ทั่วไปของแผ่นฟิล์ม CPP
    ใช้สำหรับทำบรรจุภัณฑ์เสื้อผ้าสำเร็จรูป ขนมปังและผลิตภัณฑ์เบเกอรี่ทั้งหลาย ห่อดอกไม้
    เป็นต้น

-   เกรดเคลือบเงา เป็นแผ่นฟิล์ม CPP
    เกรดเคลือบเงาใช้เป็นชั้นผนึกปิดของบรรจุภัณฑ์สำหรับผลิตภัณฑ์อาหาร เช่น ขนมกรอบ
    ขนมขบเคี้ยว เป็นต้น

-   แผ่นฟิล์มเคลือบอลูมิเนียม CPP (Metallised CPP Film)
    ใช้สำหรับบรรจุภัณฑ์อาหารประเภทมันฝรั่งกรอบ ขนมขบเคี้ยว เป็นต้น

-   เกรดที่บิดโค้งงอได้ ส่วนใหญ่ใช้สำหรับห่อลูกกวาด

-   เกรดที่คืนรูปได้ ใช้เป็นบรรจุภัณฑ์สำหรับผลิตภัณฑ์อาหารพร้อมรับประทาน

  เหตุผลในการลงทุน

  การตัดสินใจลงทุนในสายการผลิตแผ่นฟิล์ม CPP
  เป็นการลงทุนเชิงกลยุทธ์เพื่อลดความเสี่ยงทางธุรกิจ
  โดยการขยายความหลากหลายของผลิตภัณฑ์และขยายฐานผลิตภัณฑ์ที่จะเสนอขายต่อลูกค้าไปยังอุตสาหกรรมแปรรูปบรรจุภัณฑ์
  บริษัทสามารถใช้ประโยชน์จากเครือข่ายการจัดจำหน่ายผลิตภัณฑ์ที่มีอยู่ในปัจจุบันเพื่อพัฒนาตลาดสำหรับแผ่นฟิล์ม
  CPP สายการผลิตที่บริษัทจะติดตั้ง จะเป็นแบบที่มีขนาดกว้างขึ้น
  ซึ่งจะทำให้มีความได้เปรียบในการแข่งขันด้านต้นทุนเหนือกว่าผู้ผลิตอื่นซึ่งผลิตด้วยสายการผลิตที่ได้ผลิตภัณฑ์ที่มีหน้าแคบกว่า

  ความเสี่ยงโครงการและแผนลดความเสี่ยง

  ระยะเวลาของโครงการจะเป็นช่วงที่สามารถรองรับการเจริญเติบโตของความต้องการอย่างต่อเนื่องในเอเชียตะวันออกเฉียงใต้
  ที่ผ่านมามีอัตราความต้องการเพิ่มขึ้นร้อยละ 6-8 ต่อปี
  โดยบริษัทมีเทคโนโลยีสำหรับการผลิตแผ่นฟิล์ม CPP
  และลักษณะโครงการมีความคล้ายคลึงกับแผ่นฟิล์ม PET
  ซึ่งบริษัทมีความรู้ความสามารถทางเทคนิคนี้อยู่แล้ว นอกจากนี้
  บริษัทยังมีทีมบริหารโครงการที่มีประสบการณ์
  ซึ่งมีประวัติผลงานในช่วงระยะเวลาที่ผ่านมาเป็นอย่างดีในการที่สามารถริเริ่มโครงการได้ตามกำหนด
  ในกรณีที่จำเป็น บริษัทจะว่าจ้างผู้เชี่ยวชาญด้านเทคโนโลยีและกระบวนการผลิตแผ่นฟิล์ม CPP
  เพื่อให้บริการโดยเฉพาะ บริษัทมีความเห็นว่า
  โครงการมีความเสี่ยงโดยรวมในระดับต่ำเนื่องจากโครงการมีขนาดของการลงทุนที่ไม่สูง

  6.1.2 การขยายกำลังการผลิตแผ่นฟิล์ม PET ชนิดบาง

  รายละเอียดโครงการ

  เพื่อให้มีการเจริญเติบโตสูงทั้งในตลาดเดิมและตลาดใหม่
  บริษัทจึงเสนอโครงการที่จะขยายกำลังการผลิตแผ่นฟิล์ม PET ชนิดบางในประเทศไทย
  นอกเหนือไปจากสายการผลิตแผ่นฟิล์ม PET ชนิดบางดังกล่าว
  โครงการยังรวมไปถึงการผลิตเม็ดพลาสติกและแผ่นฟิล์มเคลือบอลูมิเนียม
  โดยโครงการจะตั้งอยู่ในที่ดินส่วนหนึ่งของที่ดินแปลงใหม่ซึ่งอยู่ตรงข้ามกับโรงงานในปัจจุบันในนิคมอุตสาหกรรมสยามอีสเทิร์นอินดัสเตรียลพาร์ค

  ประมาณการเงินลงทุนในโครงการจะเท่ากับ 62 ล้านเหรียญสหรัฐ
  ประกอบด้วยค่าโรงงานและเครื่องจักรอุปกรณ์ 52 ล้านเหรียญสหรัฐ ค่าก่อสร้างและงานโยธา 5
  ล้านเหรียญสหรัฐ ค่าวิศวกรรม 2 ล้านเหรียญสหรัฐ และส่วนที่เหลือ 3
  ล้านเหรียญสหรัฐเป็นเงินสำรองและค่าใช้จ่ายอื่นๆ
  ความต้องการเงินทุนหมุนเวียนคาดว่าจะเท่ากับ 8 ล้านเหรียญสหรัฐ
  บริษัทเสนอที่จะขอกู้เงินจำนวนไม่เกินร้อยละ 65-75 ของเงินลงทุนในโครงการทั้งหมด
  รวมทั้งส่วนที่เหลือจะได้จากเงินคงเหลือภายในกิจการเอง

  เหตุผลในการลงทุน

-   เพิ่มกำลังการผลิตเพื่อการเติบโตที่สูงขึ้นในตลาดปัจจุบันและใช้เครือข่ายการขายและจัดจำหน่ายที่มีอยู่เพื่อพัฒนาตลาดใหม่

-   สายการผลิตที่จะติดตั้งจะเป็นสายการผลิตที่ใหญ่ที่สุดและจะช่วยให้เกิดการประหยัดในด้านการดำเนินงาน
    ซึ่งจะนำไปสู่การปรับโครงสร้างทุนของบริษัทให้ดีขึ้น

-   บริษัทจะสามารถเพิ่มผลิตภัณฑ์ที่มีมูลค่าเพิ่มมากขึ้น ดังเช่น แผ่นฟิล์มเคลือบอลูมิเนียม
    แผ่นฟิล์มเคลือบเงาด้วยความร้อน เป็นต้น

-   ในด้านการดำเนินงาน
    ต้นทุนคงที่ด้านเงินเดือนและค่าใช้จ่ายด้านการบริหารต่อหน่วยจะลดลงอย่างมาก
    เนื่องจากต้นทุนที่เพิ่มขึ้นเป็นเพียงส่วนน้อยเมื่อเทียบกับค่าใช้จ่ายในปัจจุบัน

-   ช่วยให้เกิดการผสมผสานประโยชน์และประหยัดด้านวัสดุคงเหลือค่าชิ้นส่วนอะไหล่และค่าดูแลรักษาอื่นๆ

6.2 การลงทุนอื่น ๆ

  เพื่อเป็นการปรับปรุงความสามารถในการผลิตให้เพิ่มมากขึ้น ลดการสูญเสียระหว่างการผลิต
  พัฒนาสินค้า และควบคุมคุณภาพให้ดียิ่งขึ้น
  บริษัทจึงได้จัดสรรงบประมาณเพื่อการลงทุนทั้งขนาดเล็ก/ขนาดปานกลาง
  ตามเกณฑ์การวิเคราะห์ต้นทุนต่อผลประโยชน์ เงินลงทุนรวมสำหรับในช่วงเวลา 12-15
  เดือนข้างหน้าคาดว่าจะอยู่ในราว 100-125 ล้านบาท โดยค่าใช้จ่ายที่สำคัญๆ ได้แก่ TDO
  chain เครื่องตัดเพิ่มเติม การประกันภัย และการจัดหาอุปกรณ์เบ็ดเตล็ดต่างๆ